rlitschk/wikidir huggingface dataset:
Angelsassen is en Sammelnaam för verscheden Stämmen vun de Germanen, de sik na 407 in den Loop vun dat 5. Johrhunnert in England ansiedelt hefft. Dormols hett sik dat Röömsche Riek ut Britannien torüch trocken. De Kelten, de in de Tied vun de röömsche Herrschop in Britannia romaniseert wurrn weern, dat weern de so nömmten Romano-Briten, sünd vun de Angelsassen an den Rand vun dat Eiland dreven wurrn. Hüdigendags leevt jem ehre Arven sünnerlich in Wales un in Cornwall. De Stämm, de in dat Land infullen sünd, weern ut den Noordwesten vun Düütschland un de Nedderlannen (so de Angeln, de Sassen un mööglicherwiese de Fresen) un ut dat hüdige Däänmark (de Jüten) kamen. De Sassen hefft sik in den Süden vun dat Land ansiedelt, de Jüten in den Süüdoosten (Kent) un de Angeln hefft de gröttsten Gemarken innahmen in de Midden un in'n Noorden vun't Land. Na en Tied sünd en Reeg vun lüttjere Königrieken tostanne kamen, de elkeen gegen dat annere um de Herrschop strieden döen. Vunwegen en betere Översicht weert tomeist de seven wichtigsten tohopenfaat' unner den Naam vun de „Heptarchie“: Kent, Sussex, Wessex, Essex, Northumbria, East Anglia un Mercia. An't Enne vun dat 6. Johrhunnert weer Kent
De Ostfalenpost is dat "Informationsblatt des Arbeitskreises Ostfälisches Platt, des Ostfälischen Instituts und der Arbeitsgruppe Plattdeutsch in de Braunschweigischen Landschaft. Dat Blatt sett sik vor allen ok mit dat Ostfälische Platt utenanner. Jedet Johr kumet veier (oder mehr) Ütgaben rüt, jede hat sess Sieten. Websteed von de Ostfalenpost (hoochdüütsch, deelwies plattdüütsch)
Carl Valentin Scholz (* 9. Juli 1927 in Bremen; † 20. Januar 2009) weer en plattdüütschen Schriever. Scholz is 1927 in Bremen as Söhn von en Slachtermeester boren. In Bremen geit he ok na Volksschool un von 1940 af an op Realschool. Von 1944 bet 1945 is he Soldat un arbeidt denn en Tied as Böter bi de Iesenbahn. 1948 fangt he an as Boarbeider to arbeiden un is von 1950 bet 1959 Helpsmechaniker, Vörarbeider un denn Meester. Von 1959 bet 1972 arbeidt he as Sachbearbedter un maakt 1964 bet 1966 blangenbi en Avendstudium in Maschinenbo. Von 1972 bet 1987 is he denn Stabsstellenleiter för Produkschoonsplanung in Bremen. Blangenbi maakt he von 1976 bet 1978 noch wedder en Avendstudium in Bedrievsweertschop. 1987 geit he in Vörruhestand un is denn fre’en Schriever. 2005 weer Scholz in Riga un schull an de Universität vör Studenten plattdüütsche Texten lesen. Op disse Reis hett he sik wat an de Lung haalt un hett sik nich recht wedder verhaalt. Scholz is an’n 20. Januar 2009 storven. 1996 hett he den Schrieverkring Weser-Ems mitgrünnt un weer dor twölf Johr de Baas von. Scholz hett 1986 den Freudenthal-Pries un 1997 den Borsla-Pries. 2006 is he mit dat
Burchard Christoph Graaf von Münnich (* 19. Mai 1683 in Neenhuntorp in de Graafschop Ollnborg; † 16. Oktober 1767) in St. Petersborg in Russland) weer en düütschen Ingenieur, Politiker un Generalfeldmarschall. He deen toeerst in de franzöösche Armee. Later stünn he in Deensten vun Hessen-Kassel un vun Russland. Friedrich II. vun Preußen meende, he weer „de Prinz Eugen von de Russen“, Katharina II. nöömde em as „den Vadder von dat russische Riek“, un in den Romaan von Melchior Vischer ward he as „Ingenieur, Feldherr und Hochverräter“ betekent. He weer de Söhn von den Diekvogt Anton Günther von Münnich, de up den Mönnikhoff Neenhuntorp bi Berne läävde un wegen siene Verdeenste um den Diekbo an de Werser un an de Hunte von den däänschen König in den Grafenstand hieft woor. Burchard Christoph leerde al as Jung’ all de Arbeit un Sorgen um Dieken, Siele un Schlengen gründlich von sienen Vadder kennen. Darna woord he Offizier un nehm unner Prinz Eugen an den Spaanschen Arvenkrieg deel. Siene Waterbo-Kennisse kemen em goot topass, as he vun den Hessen-Kasselschen Landgrafen Karl den Updrag kreeg, enen Kanal vun den sien nee Stadt Sieborg na Kassel hen to boen. Korte Tiet weer he as Generaal in
Scholz is de Familiennaam von Adolf von Scholz (1833–1924), düütschen Politiker, Alfred Scholz (1921–1978), düütschen Politiker, Andreas Scholz (* 1955), düütschen Künstler, Angelika Scholz (* 1945), düütsche Politikerin, Anna-Maria Scholz (* 1977), düütsche Künstlerin, Arno Scholz (1904–1971), düütschen Journalist un Publizist, Bernd Scholz (1911–1969), düütschen Komponist, Bernhard Scholz (1835–1916), düütschen Dirigent, Komponist un Musikpädagoog, Carl Scholz (1833–1893), düütschen Jurist un Politiker, Carl Scholz (1836–1907), düütschen Architekt, Carl Scholz (1927–2009), plattdüütschen Schriever un Översetter, Erich Scholz (1911–2000), düütschen Architekt un Schriever, Ernst Scholz (1874–1932), düütschen Jurist un Politiker, Ernst Scholz (1904–1987), düütschen Maler, Grafiker un Illustrater, Ernst Scholz (1913–1986), düütschen Politiker, Eva-Ingeborg Scholz (* 1926), düütsche Schauspelerin, Frances Scholz (* 1962), US-amerikaansche Künstlerin, Franz Scholz (1797–1865), düütschen Politiker, Franz Scholz (1873–1958), düütschen Richter un Schriever, Franz Scholz (1909–1998), düütschen Preester un Theoloog, Franz Scholz, öösterriekschen Politiker, Franz Paul Scholz (1772–1837), düütschen Geistlichen, Naturforscher un Schriever, Friedrich Scholz-Babisch (1890–1944), düütschen Wedderständler, Fritz von Scholz (1896–1944), düütschen Offzeer, Georg Scholz (1890–1945), düütschen Maler, Gerd Scholz (* 1935), düütschen Politiker, Günter Scholz (* 1939), düütschen Pädagoog, Günter Scholz (* 1940), düütschen Historiker, Günter Scholz (1941–2010), düütschen Maler, Grafiker un Künstler, Günter-Willi Scholz (* 1952), düütschen Politiker, Gustav Scholz (1930–2000), düütschen Boxer, Hans Scholz (1911–1998),
Hypoxie betekent Hypoxie, Tostand vun Suerstoffmangel in de Medizin, Hypoxie, Tostand vun Suerstoffmangel in de Ökologie. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De MTV Movie Awards sünd Filmpriesen, de siet 1992 eenmol in’t Johr vun den Musiksenner MTV vergeven warrt. De Filmpriesen orienteert sik dorbi nich (blots) an de klassischen Kategorien as jem dat bi annere Filmpriesen gifft, man se warrt ok in sünnerliche Kategorie vergeven as Best Bööswicht oder Best Söten. Sünnerlich is ok, dat siet 2000 jüst bi en Musiksenner keen Pries mehr för en Musikkategorie vergeven warrt. In de Johren 2006 un 2007 is ok nich twüschen de Geslechter ünnerscheedt worrn, man 2008 is de Ünnerdelen wedder opnahmen worrn. Wokeen vörslahn warrt, leggt en sünner’t Gremium bi de Produkschoonsfirma Tenth Planet Productions ünner dat Regeer vun Joel Gallen fast. De Firma hett den Filmpries in’t Leven ropen. De Winners warrt vun de Allgemeenheit bestimmt. Opstunns warrt över de offizielle Websteed vun MTV afstimmt. Anners as bi dat Süster-Spektakel vun den MTV Video Music Awards, de live överdragen warrt, weer de Verlehen vun de MTV Movie Awards bit 2006 optekent un eerst en poor Daag later sennt. De Produkschoon is dorbi in en vullstännig annere Reeg opnahmen worrn as dat naher utstrahlt weer: De Moderater hett all sien Reden, Gröten, Vörstellen un Snacken op eenmol opnahmen un ok all Musikvörstellen
Giurtelecu Şimleului is en Dörp in de Gemeen Măerişte in’n Kreis Sălaj, Rumänien. Giurtelecu Şimleului hett 1.055 Inwahners (2002) un hett en Flach vun 20 km². Se hett 1.055 Inwahners (Stand 2002). The Cambridge Ancient History: Second Edition, by John Boardman (N. G. L. Hammond, D. M. Lewis, Frank William Walbank, A. E. Astin, Elizabeth Rawson, Edward Champlin, Andrew Lintott, Alan K. Bowman, J. A. Crook, Peter Garnsy, Dominic Rathbone), Cambridge University Press, 2000); ISBN 0521224969. G. Schumacher-Matthäus, Studien zu bronzezeitlichen Schmucktrachten im Karpatenbecken. Marburger Studien zur Vor- und Frühgeschichte 6 (Mainz 1985) 243; Karte 11 N. G. O. Boroffka, Die Wietenberg-Kultur. Universitätsforschungen zur Prähistorischen Archäologie 19 (Bonn 1994) 46 Petri Mór, Szilágy vármegye monographiája [Sălaj County Monography] (I-VI, Budapest, 1901-1904) Dionisie Stoica, Ioan P. Lazăr, "Schiţa monografică a Sălagiului" (Şimleul Silvaniei, 1908). Giurtelecu Şimleului. Mehr Biller, Videos oder Audiodateien to’t Thema gifft dat bi Wikimedia Commons. http://www.donau-archaeologie.de/doku.php/kataloge/grabkatalog/g/giurtelec (hoochdüütssch) http://www.mek.oszk.hu/04700/04750/html/293.html (ungaarsch) http://www.hiszi-map.hu/catalog/displayimage.php?pid=2337&fullsize=1 (ungaarsch)
Scholen, dat sünd Institutschonen to'n Lehren. Do sünd de Schoolmeesters, Persepters un Professers un de Schölers un Studenten. Un de Schoolmeesters, Persepters und Professers bringt de Schölers un Studenten wat bi. Dat gifft 'n Barg ünnerscheedliche Scholen. De Grunnschool. Do lehrt de Kinner dat Lesen un Schrieven un Reken un al wat vun de Welt (tomeist vun Klass 1 bit Klass 4). De Hauptschool. Fangt tomeist mit Klass 5 an un geiht bit 9 oder 10. Een Fremdspraak, tomeist Ingelsch. Afslutt is de Hauptschoolafslutt (un deelwies ok de Middlere Riep). De Realschool. Fangt tomeist mit Klass 5 an un geiht bit Klass 10. Fremdspraken sünd tomeist Ingelsch un Franzöösch. Afslutt is mit de Middlere Riep. Dat Gymnasium, ok hoge School nöömt. Twee bit dree (oder veer) Fremdsspraken. Do warrt Ingelsch, Latinsch, Franzöösch, Spaansch, Russch un Italiensch lehrt. Geiht tomeist vun Klass 5 bit 12 oder 13. De Afslutt is dat Abitur. Domit kann een op jede Hoochschool gahn. De Fackoberschool. Do gifft et dat Fackabitur. Fangt bi Klass 11 an un geiht bit Klass 12. Dat Weertschopsgymnasium. Is en Fackoberschool för Weertschop. Fangt bi Klass 11 an. De Hannelsschool. Do geiht dat üm de Weertschop. De Beroopsschool. Is tomeist blangen
Dat Maximiliansgymnasium is en humanistisch Gymnasium vun den Staat Bayern in München in dat vörmolige Alternativen-Veedel Schwabing, wat vandage en CSU-Landdagswahlkreis is. Dat Maximiliansgymnasium gifft dat siet 1849 un is ene vun de öllsten un beröhmtesten Scholen in München. Franz Josef Strauß möök hier 1935 sien Abitur. Websteed vun't Maximiliansgymnasium München (hoochdüütsch) Koordinaten:48° 10′ N, 11° 35′ O
Epilepsie (vun’t ooltgreeksch ἐπίληψις (hüüt ἐπιληψία): „de Anfall, Övergreep“; över latiensch epilepsia na ἐπίληπτος), mitünner ok as Fallsucht betekent, is en Krankheitsbild mit tomindst een Rammanfall, de spontan optreden deit ahn dat en Oorsaak vörrutgahn is, as to’n Bispeel en akute Sweer, Vergiften oder’n Stroomslag. So en epileptischen Rammanfall is de Naklapp vun paroxysmalen tietglieke Entladen vun Neuronenkoppels in’n Bregen, de op’n Slag to unkontrolleerte stereotyypsch Verhollensstörn föhrt oder to’n unwohl Föhlen. För de Diagnoos warrt de Krankenhistorie utforscht un en Bregenstroomkurv (EEG) afleidt. To de Routinediagnostik tellt ok bildgeven Ünnersöken, sünnere Verfohren warrt blots bi enkelte Fragen anwennt. Behannelt warrt de Epilepsie toeerst mit rammünnerdrücken Heelmiddels (Antikonvulsiva). In Fäll, bi de dat nich ansleiht, warrt nafolgen annere Methoden anwennt bit hen na de Epilepsiechirurgie. För den Bedrapenen hett de Krankheit verschedene Utwirken op dat Leven in’n Alldag, worop bi de Therapie acht warrn mutt. Epilepsie dröpt nicht blots Minschen, se kann in glieke Oort ok Huusdeeren befallen. Dat gifft ünnerscheedliche Verloopswiesen vun epileptische Anfäll. Se warrt na de Definitschoon vun de Internatschonalen Liga gegen Epilepsie (ILAE) op nafolgen Oort indeelt: De Anfall warrt as generaliseert betekent, wenn de Verloop un de Symptomen kenn Henwies dorop geevt, dat de op
Unserdeutsch is neben Namibia-Kökendüütsch de tweete Pidginspraak, de op Düütsch baseert. Dat is so liek to't Hoochdüütsch vun Düütschland, dat een seggen kann, dat dat en Dialekt vun de Hoochdüütsche Spraak is. Dat is meist dootbleven, dat gifft vundaag weniger as 100 Lüüd, de dat noch snacken, all in Papua-Neeguinea. Unserdeutsch harr en grote histoorsche Bedüden för de relativ grote Kreoolspraak Tok Pisin. Mühlhausler, Peter, 1977. Bemerkungen zum "Pidgin Deutsch" von Neuguinea. In: Molony, C., Zobl, H., Stolting, W. (eds.), "German in Contact with other Languages", Kronberg, Scriptor Verlag, p. 58-70 Mühlhäusler, Peter, 1984, "Tracing the roots of pidgin German", in: "Language and Communication" 4 (1): 27–57. Martin Pütz, Habilitationsschrift, Universität Duisburg Craig Volker, "Rabaul Creole German Syntax. Working Papers in Linguistics", University of Hawaii 21:153-189, 1989
Edgar "Gar" Moon (* 3. Dezember 1904 in Forest Hill; † 26. Mai 1976) weer en austraalsch Tennisspeler. Sien eersten Titel bi de Austraalsch Tennismeesterschapen wunn he 1929 in’ Mixed tosommen mit Daphne Akhurst. 1934 kunn he dat Mixed-Turnier nochmal winnen, ditmal tosommen mit Joan Hartigan. 1930 kunn he todem de Austraalsch Meesterschapen bi de Mannlü winnen. In’t Endspeel besieg he Harry Hopman mit 6:3, 6:1 und 6:3. In dat Johr 1932 hett he tosommen mit Jack Crawford de Düppelkonkurrenz bi de Mannlü wunnen.
José Maria Pereira Neves (* 28. März 1960 in Santa Catarina) is en kapverdischen Politiker un siet Februar 2001 Premierminister vun Kap Verde. Neves is op’t Hööfteiland vun de Kapverden, Santiago, boren un opwassen. Dor hett he in de 1980er Johren sien Schoolutbilln maakt un harr denn de Mööglichkeit, över’n Stipendium in’t Utland to studeeren. In Brasilien hett he an’t Institut Fundação Getúlio Vargas Verwaltungswesen studeert un mit’n Bachelor afslaten. As he na Kap Verde torüch keem, is he dor in’n Verwaltensdeenst gahn. Enn vun de 1980er Johren weer Neves in de Jöögdorganisatschoon vun de dormoligen Eenheitspartei Partido Africano para a Independência de Cabo Verde (PAICV) aktiv. 1996 is he för den Bezirk Santa Catarina Afordenter in’t Parlament för de PAICV worrn, de intwüschen in de Oppositschoon weer, un weer denn ok Parlaments-Viezpräsident. In’n März 2000 hett he dat Börgermeesteramt vun Sanata Catarina övernahmen. In’n Juni vun’t glieke Johr hett sien Partei em to’n Vörsitter wählt. Ünner sien Föhren künn de PAICV an’n 14. Januar 2001 de Parlamentswahlen winnen un he weer an’n 1. Februar 2001 ne’e Premierminister vun’t Land. Sien Weertschops- un Finanzpolitik warrt vun de Weltbank un vun’n Internatschonalen Währungsfond as positiv betekent. De Parlamentswahlen an’n 22. Januar
De Flagg vun de Republiek Dschibuti is an’n 27. Juni 1977 to’n eersten mol hisst worrn, as Dschibuti sien Unafhangigkeit vun Frankriek kregen hett. De Flagg is ut twee gliek grote waagrechte Striepens opboet. De bövere is blau, de ünnere is gröön. An’n linken Rand warrt de beiden Striepens vun en witt gliekschenkelig Dreeeck ünnerbroken, dat en fieftackigen roten Steern bargt. De Klören staht för de beiden Volksgruppen in’t Land: blau is de traditschonelle Klöör vun de Issa, gröön is de traditschonelle Farv vun de Afar. Dat witte Dreeeck steiht as Teken för den Freden un sien roten Steern schall op de Eenheit vun de fief Regionen vun Dschibuti henwiesen. De Klören künnt aver ok anners düüt warrn, neemlich as Teken för de Eer (gröön), de See un dat Meer (blau) as ok för den Freden (witt), wobi de rote Steern de Eenheit vun’t Land betekent. Flags of the World - Djibouti
Münnich is de Familiennaam von Anton Günther von Münnich (1650–1721), düütschen Böverdiekgreev, Burchard Christoph von Münnich (1683–1767), düütschstämmigen Generaalfeldmarschall un Politiker in russ’sche Deensten, Ferenc Münnich (1886–1967), ungaarschen Politiker, Johann Rudolf von Münnich (1678–1730), ollnbörgschen Diekgreev un Kanzlieraad, Karl Ludwig Münnich (1890–1984), düütschen Dichter, Karl-Otto Münnich (1925–2003), Perfesser an de Universität Heidelbarg, Michael Münnich (* 1963), düütschen Radrennfohrer, Ralf Münnich (* 1964), düütschen Mathematiker, René Münnich (* 1977), düütschen Rennfohrer, Rennstallbesitter un Ünnernehmer, Richard Münnich (1877–1970), düütschen Musikwetenschopper un Musikpädagoog, Sascha Münnich (* 1977), düütschen Sozioloog, Wilhelm Münnich chileenschen Dokter un Politiker. Münnich betekent ok Münnich Motorsport, düütschen Motorsportrennstall, Münnich, düütsch-russ’sch Eddelfamilie. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Jonathan Jon Charles Turteltaub (* 8. August 1963 in New York City) is en US-amerikaanschen Speelbaas un Filmproduzent. Turteltaub is de Söhn vun den Filmproduzenten Saul Turteltaub. He hett sien Afluss an de Wesleyan University un an de USC School of Cinematic Arts maakt. He hett ’n Reeg vun spoodrieke Filmen maakt as Cool Runnings, While You Were Sleeping, Instinct usw. He hett mit siene Filmen in verschedene Genres arbeit as romantische Kummedie, Filmdrama un Actionfilm. För de CBS hett he ünner annern de Feernsehreeg Jericho produzeert. Butendem hett he ok twee Dreihböker schreven. Jon Turteltaub hett an 6. Juli 2006 de Schrieverscher un Dokumentarfilmmakerin Amy Eldon heiraadt, de Süster vun den Fotojournalisten Dan Eldon. He is Liddmaat bi Scientology. Jon Turteltaub hett opstunns noch keen Filmpriesen wunnen, aver he weer 1999 för den DGA Award nomineert för sien Leistung as Speelbaas in From the Earth to the Moon. Jon Turteltaub in de Internet Movie Database (engelsch)
De Psalmen (hebr.: , Tehilim, תהילים) sünd een vun de Böker in dat Ole Testament. Dor hannelt sik dat üm Leeder bi, de vun en Reeg vun verscheden Dichterslüde schreven sünd. Dat Book vun de 150 Psalmen warrt ok Psalter nömmt. Dat Woort Psalm is en Översetten vun dat hebrääsche Woort Mismoor. Dat bedutt wöörtlich översett so veel, as „Spreekgesang mit Saitenmusik“. In de greeksche Översetten vun dat Ole Testament (de Septuaginta) warrt dat mit ψαλμος (Psalmos) översett. In düsse Septuaginta gifft dat kiene Riemels, just so wenig, as in dat hebrääsche Original. Dat küüm dor vun, dat de Hebrääsche Sprake keen Riemels kennt, man bloß en sunnerlichen Rythmus. Een snackt denn ok woll vun Psalmen sunner Riemels. To'n Unnerscheed vun de bibelschen Originalen sünd de Psalmen, de in de Reformeerte Karken sungen weert, in Riemels sett. To Calvin siene Tieden hefft Marot un Beza anfungen mit de Riemeltexten. Hüdigendags is dor de Psalter vun Genf vun wurrn, de in verscheden Spraken översett is. In de jöödsche Exegese un in de christliche Traditschoon weert veel Psalmen toschreven an König David. Över en ganze Reeg vun Leeder steiht de Naam vun David ok upschreven in de Bibel. Man dat is eerst
Marot is de Familiennaam von Clément Marot (1496–1544), franzööschen Dichter, sünnerlich vun den Psalter vun Genf, Daniel Marot (1661–1752), franzööschen Architekt un Koppersteker, Helen Marot (1865–1940), US-amerikaansche Schrieversche un Börgerrechtlerin, Jean Marot (üm 1450–1526), franzööschen Koopmann un Schriever, Jean Marot (üm 1619–1679), franzööschen Architekt, Samuel Marot (1770–1865), düütschen evangeelschen Theologen un Freemüerer, Veronique Marot (* 1955), engelsche Langstreckenlöpersche. Kiek ok bi: Maro, Marót. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Robert Grimsehl (* 1890 in Otternhagen; † 1963) weer en hooch- un plattdüütschen Schriever. Grimsehl is 1890 in Otternhagen boren un hett Schoolmeester lehrt. Mit 21 hett he sien Examen maakt un weer denn von’n 15. Mai 1911 an Schoolmeester an de Volksschool in Harpstedt. Dor is he ok all sien Leven bleven, von 1946 an as Hauptlehrer un von Januar 1951 an bet to sien Rohestand an’n 30. September 1955 as Rekter. Von 1935 af an hett he ok veel to de Heimatgeschicht schreven. Dor hett he later dat Bundsverdeenstkrüüz för kregen. In Harpstedt steit sied 1991 ok en Gedenktafel för Grimsehl bi’n Amtshoff. De Schriften, de Grimsehl nalaten hett, hett sien Söhn Harald Grimsehl 2009 an dat Archiv von de Samtgemeen Harpstedt övergeven. De Wall mott falln. Heimatspiel in 3 Aufzügen. (toeerst opföhrt in Harpstedt an’n 14. Oktober 1949) Pingstscheeten 1746 in Harpstedt. Heimatspiel in 2 Aufzügen. (toeerst opföhrt in Harpstedt an’n 4. März 1953) Us is de Hassel. Heimatspiel in 3 Aufzügen. (toeerst opföhrt in Harpstedt an’n 18. September 1953 to de Harpstedter Heimatweek) Geschichte der Kirche zu Harpstedt. ev.-luth. Karkengemeen Harpstedt, Harpstedt 1953 Neue Chronik des ehemaligen Amtes Harpstedt. 1957 Robert Grimsehl in de Datenbank Die
Yangon weer bit 2005 de Hööftstadt vun Myanmar (Birma). Mit 4.477.638 Inwahners in de Stadt un 5.990.318 in de Agglomeratsschoon (Stand vun’n 1. Januar 2005) is dat de gröttste Stadt vun’t Land, woneem sik ümto ok de meiste Industrie ansiedelt hett. Siet November 2005 is Pyinmana Naypyidaw de ne’e Hööftstadt un Sitt vun de Regeren vun Myanmar. Yangon liggt in’n süddlichen Deel vun’t Land an’t Oostrand vun’t Irrawaddydelta. Dat is dicht bi den Gulf vun Martaban, en Seearm vun’t Andamaansche Meer in en Hööch vun in’n Snitt 15 Meter över den Seespegel. Dat Stadtrebeet hett en Flach vun 576 km², so dat de dörsnittliche Inwahnerdicht bi 7.774 Lüüd/km² liggt. De Stadt höört to de Division Yangon. Yangon is in veer Bezirken un tweeundörtig Stadtdeelen ünnerdeelt: De westliche Bezirk is de Binnenstadt un ümfaat de Stadtgemeenen Ahlone, Bahan, Dagon, Kyauktada, Kyeemyintdine, Lanmadaw, Latha, Pabedan, Sanchaung un Seikkan in’n ööstliche Bezirk leegt de Gemenen Dagon Seikkan, Oost Dagon, Noord Dagon, Noord Okkalapa, South Dagon, South Okkalapa, Thingangyun un Botahtaung in’n nöördlichen Bezirk leegt de Gemenen Hlaing, Hlaingthaya, Insein, Kamayut, Mayangone, Mingaladone, Pazundaung un Shwepyitha in’n süüdlichen Bezirk leegt de Gemenen Dala, Dawbon, Mingalataungnyunt, Thaketa, Tamwe, Yankin un Seikkyi Kanaungto Yangon hett twee
Leoneesch (leonesch llengua llionesa oder llionés, kastilisch lengua leonesa) is en Spraak (anner seggt: en Dialekt), de in de gröttsten Deel vun de Region Kastilien-León in Spanien un in’t Rebeet vun Braganza un Miranda do Douro in Portugal, wo dat en Amtsspraak is un Mirandes heet, snackt ward. Circa 25.000 Minschen snackt Leoneesch. Welke Schoolen bruukt Leoneesch. De Spraakkood noh LS is LS-51-AAA-ccc. Menéndez Pidal, R.: "El dialecto Leonés". Revista de Archivos, Bibliotecas y Museos, 14. 1906. García Gil, Hector (2010). «El asturiano-leonés: aspectos lingüísticos, sociolingüísticos y legislación». Working Papers Collection. Mercator Legislation, Dret i legislació lingüístics. (25). ISSN 2013-102X. Academia de la Lengua Asturiana«Normes ortográfiques». 2005. ISBN 978-84-8168-394-3. García Arias, Xosé Lluis (2003). Gramática histórica de la lengua asturiana: Fonética, fonología e introducción a la morfosintaxis histórica. Academia de la Llingua Asturiana. ISBN 978-84-8168-341-7. González Riaño, Xosé Antón; García Arias, Xosé Lluis (2008). II Estudiu sociollingüísticu de Lleón (Identidá, conciencia d'usu y actitúes llingüístiques de la población lleonesa). Academia de la Llingua Asturiana. ISBN 978-84-8168-448-3. Galmés de Fuentes, Álvaro; Catalán, Diego (1960). Trabajos sobre el dominio románico leonés. Editorial Gredos. ISBN 978-84-249-3436-1. Linguasphere Register. 1999/2000 Edition. pp. 392. 1999. López-Morales, H.: “Elementos leoneses en la lengua del teatro pastoril
Julie Stevens is de Naam von Julie Stevens (1916–1984), US-amerikaansche Schauspelerin, Julie Stevens (* 1936), brietsche Schauspelerin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.